Στέφανος Ζουρνατζής

Ο Στέφανος Ζουρνατζής, υπήρξε Έλληνας παλαίμαχος ποδοσφαιριστής, ο οποίος αγωνίστηκε ως ακραίος αμυντικός για τις ομάδες του Ορφέα Ελευθερούπολης και του Άρη Θεσσσαλονίκης.ΑΡΗΣ 1960-61

Καριέρα
Ο Ζουρνατζής, αστυνομικός στο επάγγελμα, ασχολούνταν ερασιτεχνικά με το ποδόσφαιρο. Ξεκίνησε να αγωνίζεται στον Αγροτικό Αστέρα Πλατέος (1957) Εφημερίδα Μακεδονία, 11/4/1957, Σελίδα: 4 και ακολούθως κατά τη διάρκεια της θητείας του στην Ελευθερούπολη, αγωνίστηκε ως ακραίος αριστερός αμυντικός στην τοπική ομάδα, τον Ορφέα Ελευθερούπολης. 

Τον Αύγουστο του 1960 μεταγράφηκε μαζί με τον τότε συμπαίκτη του Δημήτρη Σιούρθα, στον Άρη.Εφημερίδα Μακεδονία, 2/8/1960, Σελίδα: 4

Στην ουσία η μεταγραφή αυτή πραγματοποιήθηκε με κύριο σκοπό να μπορέσει ο παίκτης να συνεχίσει την αθλητική του καριέρα παράλληλα με τις σπουδές του καθώς την περίοδο εκείνη είχε εισαχθεί και φοιτούσε στη σχολή Οικονομικών και Πολιτικών Επιστημών του Α.Π.Θ..Εφημερίδα Μακεδονία, 30/108/1959, Σελίδα: 4

Στον Άρη αγωνίστηκε για πρώτη φορά σε αγώνα της Ά Εθνικής, στις 26 Μαρτίου 1961, στην εκτός έδρας νίκη των "κίτρινων" επί του Ατρομήτου Πειραιώς (τελικό σκορ 0-1).Εφημερίδα Αθλητική Ηχώ, Δευτέρα 27 Μαρτίου 1961, σελ 10

Σημείωσε το πρώτο του τέρμα με τον Άρη, στην εντός έδρας ήττα με 2-5 από τον Πανιώνιο, στις 18 Ιουνίου 1961.Εφημερίδα Αθλητική Ηχώ, Δευτέρα 19 Ιουνίου 1961, σελ 4

Εντέλει αγωνίστηκε στα 10 από τα 30 παιχνίδια του πρωταθλήματος της σεζόν 1960/61 και σε 2 ματς του Κυπέλλου Ελλάδας.

Τη σεζόν 1961/62 αγωνίστηκε σε 18 αγώνες πρωταθλήματος και σε 3 ματς Κυπέλλου.Σημείωσε το δεύτερό του τέρμα με τον Άρη, στην εντός έδρας ισοπαλία (με 1-1) με τη Νίκη Βόλου, την 1η Οκτωβρίου 1961.Εφημερίδα Αθλητική Ηχώ, Δευτέρα 2 Οκτωβρίου 1961, σελ 3

Τη σεζόν 1962/63 αγωνίστηκε σε 14 αγώνες πρωταθλήματος, σε 2 αγώνες για το θεσμό του Κυπέλλου Ελλάδας.

Το καλοκαίρι του 1963, αποδεσμεύθηκε και αποχώρησε από τον Άρη, λόγω μετάθεσης στην Αθήνα, ολοκληρώνοντας την ποδοσφαιρική του καριέρα. Στην μετέπειτα υπηρεσιακή του καριέρα  ως αστυνομικός, έφτασε μέχρι το βαθμό του Ταξιάρχου.  

Συνολικά στην καριέρα του με τον Άρη, κατέγραψε 49 συμμετοχές (42 για το πρωτάθλημα, 7 για το Κύπελλο) και σκόραρε 2 τέρματα.

Παραπομπές

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Άρη Θεσσαλονίκης